विश्व व्यापार संगठन के आलोचकों ने 1995 में इसके गठन और प्रांरभिक वार्ताओं के दौरान ही इसके भविष्य को लेकर निराशा व्यक्त की थी। उनका तर्क भी था कि यह संगठन मुख्य रूप से विकसित देशों की विकासशील देशों के उभरते बाजारों पर कब्जा करने की सोची-समझी रणनीति है। विकसित तथा विकासशील देशों की अर्थव्यवस्था तकनीक, समाज, शासन प्रणाली, खान-पान, संस्कृृतियों में इतनी भिन्नता है कि एक जैसे कानूनों के बल पर इतनी विभिन्नताओं को समायोजित नहीं किया जा सकता।